CELEX: 32018D1959
Language: hr
Date: 2018-12-10 00:00:00
Title: Provedbena odluka Komisije (EU) 2018/1959 оd 10. prosinca 2018. o odstupanju od Direktive Vijeća 2000/29/EZ u pogledu mjera za sprečavanje unošenja u Uniju štetnog organizma Agrilus planipennis (Fairmaire) i njegova širenja unutar Unije putem drva podrijetlom iz Kanade i Sjedinjenih Američkih Država (priopćeno pod brojem dokumenta C(2018) 8235)

12.12.2018   
               
               
                  HR
               
               
                  Službeni list Europske unije
               
               
                  L 315/27
               
            
         PROVEDBENA ODLUKA KOMISIJE (EU) 2018/1959
         оd 10. prosinca 2018.
         o odstupanju od Direktive Vijeća 2000/29/EZ u pogledu mjera za sprečavanje unošenja u Uniju štetnog organizma Agrilus planipennis (Fairmaire) i njegova širenja unutar Unije putem drva podrijetlom iz Kanade i Sjedinjenih Američkih Država
         
            
               (priopćeno pod brojem dokumenta C(2018) 8235)
            
         
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1.,
         budući da:
         
                     (1)
                  
                  
                     
                        Agrilus planipennis (Fairmaire) štetan je organizam naveden u dijelu A, odjeljku I. točki (a) podtočki 1.2. Priloga I. Direktivi 2000/29/EZ kao organizam za koji nema spoznaja o pojavi u Uniji.
                  
               
                     (2)
                  
                  
                     Odredbama navedenima u dijelu A, odjeljku I. točki 2.3. Priloga IV. Direktivi 2000/29/EZ utvrđuju se posebni zahtjevi za sprečavanje unošenja u Uniju štetnog organizma Agrilus planipennis (Fairmaire) i njegova širenja unutar Unije putem drva podrijetlom iz određenih trećih zemalja.
                  
               
                     (3)
                  
                  
                     Prema informacijama prikupljenima u 2018. tijekom dviju revizija Europske komisije u Kanadi i Sjedinjenim Američkim Državama, provedba uvjeta utvrđenih u dijelu A, odjeljku I. točki 2.3. podtočki (b) Priloga IV. Direktivi 2000/29/EZ nije u dovoljnoj mjeri provjerena prije izvoza.
                  
               
                     (4)
                  
                  
                     Stoga je primjereno ne dopustiti unošenje u Uniju drva Fraxinus L., Juglans ailantifolia Carr., Juglans Mandshurica Maxim., Ulmus davidiana Planch. i Pterocarya rhoifolia Siebold i Zucc. podrijetlom iz Kanade i Sjedinjenih Američkih Država na temelju službene potvrde iz te podtočke (b).
                  
               
                     (5)
                  
                  
                     Ova Odluka trebala bi prestati važiti 30. lipnja 2020. kako bi se omogućilo preispitivanje dijela A, odjeljka I. točke 2.3. Priloga IV. Direktivi 2000/29/EZ na temelju znanstvenog i tehničkog napretka.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Odstupajući od odredaba utvrđenih u dijelu A, odjeljku I. točki 2.3. Priloga IV. Direktivi 2000/29/EZ, unošenje na područje Unije drva Fraxinus L., Juglans ailantifolia Carr., Juglans Mandshurica Maxim., Ulmus davidiana Planch. i Pterocarya rhoifolia Siebold i Zucc. podrijetlom iz Kanade i Sjedinjenih Američkih Država dopušteno je samo na temelju službenih potvrda iz podtočaka (a) i (c) te točke 2.3.
         
         
            Članak 2.
            Ova Odluka prestaje važiti 30. lipnja 2020.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 10. prosinca 2018.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 169, 10.7.2000., str. 1.